
DR.30.11.2006 35 

  

  Ubi kayu biji selasih, 
  Ubi Seng Kong, 

    Thank you terima kasih, 
                  Saya menyokong. 

Tuan Pengerusi [Datuk Lim Si Cheng]: Sabak Bernam. 

12.26 tgh. 

Dato’ Haji Mat Yasir bin Haji Ikhsan [Sabak Bernam]: Terima kasih Tuan 
Pengerusi dan terima kasih Yang Berhormat Menteri kerana dapat turut hadir. Saya 
akan terus khusus menyebut tentang Butiran 07000. Saya pada dua minggu lepas hadir 
dalam satu seminar sejarah dan di situ dalam agendanya ada bicara sejarah di mana 
melibatkan pensyarah-pensyarah daripada universiti dan seumpamanya.  

Yang terpenting sekali di situ ialah hasilan daripada seminar itu di mana 
kementerian ini telah pun memberikan bantuan kepada Persatuan-persatuan Sejarah 
dan sangat berharap supaya bantuan kepada persatuan-persatuan sejarah bukan 
sahaja kepada Selangor kepada Persatuan sejarah Malaysia cawangan-cawangan di 
negeri-negeri wajar dipertingkatkan kerana ini akan menghasilkan dokumentasi 
ataupun rekod sejarah yang penting bagi kita semua.    

Yang keduanya ialah Butiran 060200 -  Pembangunan Perpustakaan. Perkara 
ini adalah sangat penting dalam konteks budaya ilmu. Jadi Sabak Bernam sangat 
berharap supaya kementerian ini dapat turut sama mengadakan suatu perkongsian 
pintar khususnya dengan Kementerian Pelajaran supaya buku-buku yang terdapat di 
pasaran yang sangat rendah nilainya sama ada dalam bentuk buku atau dalam bentuk 
makalah saya memberikan dua contoh di sini yang saya dapat dalam dua hari ini.    

Kita lihat Variasari yang Mastika yang suatu ketika yang menjadi majalah yang 
nilainya tinggi tetapi sekarang ini memberikan tajuk untuk tarikan di luar ini, bohsia, 
habuan seks, mat rempit. Kemudian di dalamnya tajuknya umpamanya, “Aiza 
dikerjakan 15 Mat Rempit.” Satu lagi kalau kita tengok di dalam majalah dwi mingguan 
ini, cerita kisah benar atas tajuk majalah ini Getaran Jiwa. Cerita ini lebih kurang sama, 
“Hidup bersalut dosa dan noda”; dan “Wang Memusnahkan Hidupku”. Jadi terlalu 
banyak buku seperti ini dalam pasaran yang kita khuatir mempengaruhi minda anak-
anak muda kita oleh sebab itu, kementerian ini saya rasa sangat wajar untuk 
mengadakan satu agenda untuk membanteras ataupun menandingi buku-buku yang 
seperti ini yang sangat jelas begitu digemari oleh anak-anak muda kita dan pastinya 
buku-buku bernilai ilmu.  

 Yang akhir sekali, Sabak Bernam ingin menyebut mengenai Butiran 030100, 
kita dapati di kawasan luar bandar khususnya di Sabak Bernam, warisan seni 
mempertahankan diri juga seni-seni yang lain kita dapati berkembang tetapi biasanya 
berkembang sekejap mengikut musim, musim Merdeka, musim perayaan kerana 
peruntukan daripada mungkin wakil rakyat dan yang lain-lain. Jadi ia hidup segan mati 
tidak mahu. Oleh kerana itu Sabak Bernam berharap supaya kementerian ini, 
memberikan perhatian kepada warisan seni yang ingin dihidupkan kembali oleh aktivis 
seni di luar bandar supaya diberikan bantuan.  Sabak Bernam menyokong. 

 Tuan Pengerusi [Datuk Lim Si Cheng]:   Bera. 

12.30 tgh. 

Datuk Ismail Sabri bin Yaakob [Bera]: Terima kasih Tuan Pengerusi. Saya 
merujuk kepada Butiran 020100 - Bahagian Pembangun, Butiran 030100 - Kebudayaan 
dan Kesenian, Butiran 040000 - Arkib Negara. 

Terutamanya tahniah kepada pihak kementerian, pihak Yang Berhormat 
Menteri terutamanya kerana mengadakan program merakyatkan seni. Apabila kita 
mengatakan merakyatkan seni bermakna kita mahu kesenian kebudayaan di bawa 
hingga ke akar umbi.  Walau bagaimanapun, malangnya walaupun tujuannya baik tapi 
apabila sampai ke akar umbi, kerana kurangnya tempat untuk mengadakan pertunjukan 
ataupun tempat kesenian tersebut jadi perkara-perkara ini tidak dapat dilakukan. 

Saya beri contoh misalnya gasing. Gasing di Pahang terutamanya merupakan 
satu permainan yang popular. Gasing pangkah Pahang, tetapi tidak ada gelanggang 
gasing, akhirnya minat itu mati begitu sahaja.  

 



Ubi kayu biji selasih, Ubi Seng Kong, Thank you terima kasih, Saya menyokong. Tuan Pengerusi [Datuk Lim Si Cheng]: Sabak Bernam. 12.26 tgh. Dato' Haji Mat Yasir bin Haji Ikhsan [Sabak Bernam]: Terima kasih Tuan Pengerusi dan terima kasih Yang Berhormat Menteri kerana dapat turut hadir. Saya akan terus khusus menyebut tentang Butiran 07000. Saya pada dua minggu lepas hadir dalam satu seminar sejarah dan di situ dalam agendanya ada bicara sejarah di mana melibatkan pensyarah-pensyarah daripada universiti dan seumpamanya. Yang terpenting sekali di situ ialah hasilan daripada seminar itu di mana kementerian ini telah pun memberikan bantuan kepada Persatuan-persatuan Sejarah dan sangat berharap supaya bantuan kepada persatuan-persatuan sejarah bukan sahaja kepada Selangor kepada Persatuan sejarah Malaysia cawangan-cawangan di negeri-negeri wajar dipertingkatkan kerana ini akan menghasilkan dokumentasi ataupun rekod sejarah yang penting bagi kita semua. Yang keduanya ialah Butiran 060200- Pembangunan Perpustakaan. Perkara ini adalah sangat penting dalam konteks budaya ilmu. Jadi Sabak Bernam sangat berharap supaya kementerian ini dapat turut sama mengadakan suatu perkongsian pintar khususnya dengan Kementerian Pelajaran supaya buku-buku yang terdapat di pasaran yang sangat rendah nilainya sama ada dalam bentuk buku atau dalam bentuk makalah saya memberikan dua contoh di sini yang saya dapat dalam dua hari ini. Kita lihat Variasari yang Mastika yang suatu ketika yang menjadi majalah yang nilainya tinggi tetapi sekarang ini memberikan tajuk untuk tarikan di luar ini, bohsia, habuan seks, mat rempit. Kemudian di dalamnya tajuknya umpamanya, "Aiza dikerjakan 15 Mat Rempit." Satu lagi kalau kita tengok di dalam majalah dwi mingguan ini, cerita kisah benar atas tajuk majalah ini Getaran Jiwa. Cerita ini lebih kurang sama, "Hidup bersalut dosa dan noda"; dan "Wang Memusnahkan Hidupku". Jadi terlalu banyak buku seperti ini dalam pasaran yang kita khuatir mempengaruhi minda anak- anak muda kita oleh sebab itu, kementerian ini saya rasa sangat wajar untuk mengadakan satu agenda untuk membanteras ataupun menandingi buku-buku yang seperti ini yang sangat jelas begitu digemari oleh anak-anak muda kita dan pastinya buku-buku bernilai ilmu. Yang akhir sekali, Sabak Bernam ingin menyebut mengenai Butiran 030100, kita dapati di kawasan luar bandar khususnya di Sabak Bernam, warisan seni mempertahankan diri juga seni-seni yang lain kita dapati berkembang tetapi biasanya berkembang sekejap mengikut musim, musim Merdeka, musim perayaan kerana peruntukan daripada mungkin wakil rakyat dan yang lain-lain. Jadi ia hidup segan mati tidak mahu. Oleh kerana itu Sabak Bernam berharap supaya kementerian ini, memberikan perhatian kepada warisan seni yang ingin dihidupkan kembali oleh aktivis seni di luar bandar supaya diberikan bantuan. Sabak Bernam menyokong. Tuan Pengerusi [Datuk Lim Si Cheng]: Bera. 12.30 tgh. Datuk Ismail Sabri bin Yaakob [Bera]: Terima kasih Tuan Pengerusi. Saya merujuk kepada Butiran 020100- Bahagian Pembangun, Butiran 030100- Kebudayaan dan Kesenian, Butiran 040000- Arkib Negara. Terutamanya tahniah kepada pihak kementerian, pihak Yang Berhormat Menteri terutamanya kerana mengadakan program merakyatkan seni. Apabila kita mengatakan merakyatkan seni bermakna kita mahu kesenian kebudayaan di bawa hingga ke akar umbi. Walau bagaimanapun, malangnya walaupun tujuannya baik tapi apabila sampai ke akar umbi, kerana kurangnya tempat untuk mengadakan pertunjukan ataupun tempat kesenian tersebut jadi perkara-perkara ini tidak dapat dilakukan. Saya beri contoh misalnya gasing. Gasing di Pahang terutamanya merupakan satu permainan yang popular. Gasing pangkah Pahang, tetapi tidak ada gelanggang gasing, akhirnya minat itu mati begitu sahaja.